by onsskryfafrikaans	November 28, 2018 Number of comments0
Twaalf jaar lank swoeg en sweet mens deur jou skoolloopbaan. Dit voel of jy nooit gaan klaarkry nie. As ekContinue Reading KYK: Vrou helder oordag in oprit beroof | Netwerk24
Deur Sharlene Rood, News24 23 Mei 2019 06:40
Die vrou was in haar motor voor ’n hek in ’n oprit in Nottinghamstraat, Kensington, geparkeer.
’n Video van die voorval is kort ná die voorval op sosiale media versprei.
In die video kan gesien word hoe drie verdagtes in ’n wit Polo Vivo agter die vrou stilhou en twee verdagtes uitspring.
Dit wil voorkom of die vrou nie alleen in die motor was nie.
Een verdagte het die vrou se deur oopgeruk en daar kan gesien word hoe hy in leun en met haar stoei.
’n Boom voor die motor belemmer die sig op die tweede verdagte wat hom toegespits het op die passasierskant.
Volgens kol. Lungelo Dlamini, polisiewoordvoerder, het die verdagtes geld en juweliersware van die vrou gesteel voordat hulle op die vlug geslaan het.
Dlamini sê die verdagtes is later deur die honde-eenheid in hul voertuig opgemerk en agternagesit.
“Daar was ’n oor-en-weer-skietery . . . totdat die verdagtes teen ’n muur vasgejaag het,” sê Dlamini.
Twee verdagtes, wat gewond is, is in hegtenis geneem, terwyl die derde ontsnap het.
Die polisie het beslag gelê op vuurwapens, asook kontant wat vermoedelik van die vrou gesteel is.
Die Polo is in Sandton gekaap, sê Dlamini.
’n Saak van gewapende roof, poging tot moord, die besit van ’n ongelisensieerde vuurwapen en ammunisie, en die besit van ’n gesteelde voertuig word ondersoek.